Έιμι Άνταμς

Η Έιμι Λου Άνταμς (αγγλ.:Amy Lou Adams), (γενν. 20 Αυγούστου 1974) είναι Αμερικανίδα ηθοποιός και τραγουδίστρια. Η Άνταμς γεννήθηκε στην πόλη Βιτσέντζα της Ιταλίας από Αμερικάνους γονείς και ξεκίνησε την καριέρα της στη σκηνή σε θέατρα-εστιατόρια, πριν κάνει το κινηματογραφικό της ντεμπούτο το 1999 με τη μαύρη κωμωδία Διαγωνισμός Ομορφιάς (Drop Dead Gorgeous). Μετά από μια σειρά από τηλεοπτικές γκεστ εμφανίσεις και b movies, πήρε τον ρόλο της Μπρέντα Στρονγκ στην ταινία του 2002 Πιάσε με αν μπορείς (Catch Me If You Can), αλλά ο ρόλος που την έκανε να ξεχωρίσει ήταν αυτός της Άσλεϊ Τζόνστεν το 2005 στην ανεξάρτητη ταινία Μια Ξένη Ανάμεσά Μας (Junebug), για την οποία έλαβε κριτικό έπαινο και μια υποψηφιότητα για Όσκαρ Β' Γυναικείου Ρόλου.

Το 2007 πρωταγωνίστησε στην ταινία της Disney Η Μαγεμένη (Enchanted), μια καλλιτεχνική και εμπορική επιτυχία για την οποία έλαβε υποψηφιότητα για Χρυσή Σφαίρα Α' Γυναικείου Ρόλου - Κωμωδία/Μιούζικαλ για την ερμηνεία της ως Πριγκίπισα Τζιζέλ. Έλαβε τη δεύτερη υποψηφιότητα για Όσκαρ και Χρυσή Σφαίρα β' γυναικείου ρόλου την επόμενη χρονιά για τον ρόλο της ως νεαρής καλόγριας, Αδελφής Τζέιμς, στην ταινία Αμφιβολία (Doubt). Αν και έχει εμφανιστεί σε ποικιλία δραματικών και κωμικών ρόλων, η Άνταμς έχει κερδίσει τη φήμη ότι παίζει χαρακτήρες με εύθυμα και χαρούμενα χαρακτηριστικά. Η Άνταμς πρωταγωνίστησε στην ταινία Στεγνό Καθάρισμα (Sunshine Cleaning) με τους Έμιλι Μπλαντ και Άλαν Άρκιν και την επόμενη χρονιά εμφανίστηκε ως Αμέλια Έρχαρτ στο Μια Νύχτα στο Μουσείο 2 (Night at the Museum: Battle of the Smithsonian). Εμφανίστηκε στο Τζούλι & Τζούλια (Julie & Julia) το 2009 και στο Ζητείται Γαμπρός (Leap Year) το 2010. Για τον ρόλο της ως Σαρλίν Φλέμινγκ στην ταινία The Fighter, η Άνταμς έλαβε την τρίτη της υποψηφιότητα για Όσκαρ και για  Χρυσή Σφαίρα, τη δεύτερη για βραβείο BAFTA και την πέμπτη για Screen Actors Guild Award. Το 2011 η Άνταμς εμφανίστηκε στην καλλιτεχνική και εισπρακτική επιτυχία The Muppets και το 2012 στην ταινία The Master. Το 2013 υποδύθηκε τη Λόις Λέιν στο επερχόμενο reboot του Σούπερμαν με τίτλο Άνθρωπος από Ατσάλι (Man of Steel) και πρωταγωνίστησε στις ταινίες Οδηγός διαπλοκής (American Hustle) και Δικός της (Her). Το 2014 πρωταγωνίστησε στην ταινία Μεγάλα Μάτια (Big Eyes) σε σκηνοθεσία Τιμ Μπάρτον και το 2016 στην ταινία Νυκτόβια πλάσματα σε σκηνοθεσία Τομ Φορντ.

Φιλμογραφία
 Χρονιά Τίτλος Ταινίας Ρόλος  Σημειώσεις  1999 Διαγωνισμός ομορφιάς Λέσλι Μίλερ   2000 Πάρτι για... ψυχοπαθείς Μάρβελ Αν  2000 The Chromium Hook Jill Royaltuber Ταινία Μικρού Μήκους  2001 Ερωτικά παιχνίδια 2 Κάθριν 2002 Ο κανόνας της σφαγής Ντόρεν  2002 Ο θρίαμβος της αγάπης Άλεξ 2002 Στην Υπηρεσία του Νόμου και της... Σάρας! Κέιτ 2002 Πιάσε με αν μπορείς Μπρέντα Στρονγκ 2004 Συνοδός για Γάμους Amy 2005 Το Μεγάλο... Βήμα Elise 2005 Μια Ξένη Ανάμεσα Μας Άσλεϊ 2006 Pennies Charlotte Brown  Ταινία Μικρού Μήκους  2006 Ο Ελεεινός Ιππότης της Ασφάλτου Σούζαν 2006 Η Πένα του Πεπρωμένου  Gorgeous Woman 2006 Ο Πρώην Abby March 2007 Σούπερ σκύλος Polly Φωνή 2007 Η Μαγεμένη Ζιζέλ  2007 Παιχνίδια Εξουσίας Bonnie Bach 2008 Στεγνό Καθάρισμα Rose Lorkowski 2008 Η Μέρα Που Άρχισα Να Ζω Ντελίσια Λαφόουζ 2008 Αμφιβολία Αδελφή Τζέιμς  2009 Μια Νύχτα Στο Μουσείο 2 Αμέλια Έρχαρτ 2009 Τζούλι & Τζούλια  Τζούλι Πάουελ 2009  Moonlight Serenade Chloe 2010 Ζητείται Γαμπρός Άννα 2010 Love & Distrust Charlotte Brown 2010 The Fighter Σαρλίν Φλέμινγκ 2011 The Muppets Μαίρη   2012 Στο Δρόμο Jane 2012  The Master Πέγκι Ντοντ  2012 Τα Γυρίσματα της Ζωής Mickey 2013 Άνθρωπος από ατσάλι Λόις Λέιν  2013 Δικός της Έιμι  2013 Οδηγός διαπλοκής Σίντνεϊ Πρόσερ/Ίντιθ Γκρίνζλι   2014 Lullaby Έμιλι  2014 Μεγάλα Μάτια Μάργκαρετ Κιν  2016 Batman v Superman: Η Αυγή της Δικαιοσύνης Λόις Λέιν  2016 Η Άφιξη Δρ. Λουίζ Μπάνκς 2016 Νυκτόβια πλάσματα  Σούζαν Μόροου  2017 Η Λεγεώνα της Δικαιοσύνης Λόις Λέιν 2018  Backseat  Lynne CheneyΣε Παραγωγή 

Παραπομπές

Εξωτερικοί σύνδεσμοι
 Έιμι Άνταμς στο IMDb

Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης